ddrg/super_eurlex huggingface dataset:
C 36/21

Sodba Splošnega sodišča z dne 28. novembra 2019 – Banco Cooperativo Español/EOR

(Zadeva T-323/16) (1)

(Ekonomska in monetarna unija - Bančna unija - Enotni mehanizem za reševanje kreditnih institucij in določenih investicijskih podjetij (EMR) - Enotni sklad za reševanje (ESR) - Sklep EOR o predhodnih prispevkih za leto 2016 - Ničnostna tožba - Neposredno in posamično nanašanje - Dopustnost - Bistvene postopkovne zahteve - Avtentifikacija odločbe - Postopek sprejetja odločbe)

(2020/C 36/25)

Jezik postopka: španščina

Stranke

Tožeča stranka: Banco Cooperativo Español, SA (Madrid, Španija) (zastopnika: D. Sarmiento Ramírez-Escudero in J. Beltrán de Lubiano Sáez de Urabain, odvetnika)

Tožena stranka: Enotni odbor za reševanje (EOR) (zastopniki: F. Málaga Diéguez, F. Fernández de Trocóniz Robles, B. Meyring, S. Schelo, T. Klupsch in S. Ianc, odvetniki)

Intervenientka v podporo tožene stranke: Evropska komisija (zastopniki: J. Rius, A. Steiblytė in K.-P. Wojcik, agenti)

Predmet

Predlog na podlagi člena 263 PDEU za razglasitev ničnosti Sklepa EOR z dne 15. aprila 2016 o predhodnih prispevkih za leto 2016 v Enotni sklad za reševanje (SRB/ES/SRF/2016/06), sprejetega na izvršni seji, v delu, v katerem se nanaša na tožečo stranko.

Izrek

1. Sklep Enotnega odbora za reševanje (EOR) z dne 15. aprila 2016 o predhodnih prispevkih za leto 2016 v Enotni sklad za reševanje (SRB/ES/SRF/2016/06), sprejet na izvršni seji, se v delu, v katerem se nanaša na družbo Banco Cooperativo Español, SA, razglasi za ničen.

2. Družba Banco Cooperativo Español in EOR nosita svoje stroške.

3. Evropska komisija nosi svoje stroške.

(1) UL C 296, 16.8.2016.
Sodba Splošnega sodišča z dne 28. maja 2020 – CK Telecoms UK Investments/Komisija

(Zadeva T-399/16) (1)

(Konkurenca - Koncentracije - Dejavnosti brezžičnih telekomunikacijskih storitev - Maloprodajni trg storitev mobilnih telekomunikacij - Veleprodajni trg vhodnih in odhodnih klicev v javna mobilna omrežja - Prevzem družbe Telefónica Europe s strani družbe Hutchison - Sklep o nezdružljivosti koncentracije z notranjim trgom - Oligopolni trg - Bistveno oviranje učinkovite konkurence - Neusklajeni učinki - Dokazno breme - Dokazni standard - Tržni deleži - Učinkih koncentracije na cene - Kvantitativna analiza pričakovanega pritiska na zvišanje cen - Tesni konkurenti - Pomemben konkurenčni pritisk - Pomembno gonilo konkurence - Sporazumi o skupni rabi omrežja - Stopnja koncentracije - Herfindahl-Hirschmannov indeks - Napačna uporaba prava - Napaka pri presoji)

(2020/C 230/26)

Jezik postopka: angleščina

Stranke

Tožeča stranka: CK Telecoms UK Investments Ltd (London, Združeno kraljestvo) (zastopniki: T. Wessely, O. Brouwer, odvetnika, A. Woods, M. Davis, I. Ditchfield, S. Prichard, J. Aitken, R. Romney, M. Dickson, K. Asakura, solicitors, in B. Kennelly, QC)

Tožena stranka: Evropska komisija (zastopniki: T. Christoforou, G. Conte, M. Farley, J. Szczodrowski in C. Urraca Caviedes, agenti)

Intervenienta v podporo tožene stranke: Združeno kraljestvo Velika Britanija in Severna Irska (zastopniki: S. Jones, S. Brandon, S. Huijts, C. Blairs, M. Rahman, J. McInnes, M. Brown, B. Potterill, S. Cardell, C. Brannigan, S. Munday, C. Short in A. Dadley, agenti, skupaj z R. Williams in J. Morrison, barristers), EE Ltd (Hatfield, Združeno kraljestvo) (zastopniki: A. Lindsay, barrister, C. Chapman in J. Hulsmann, solicitors

Predmet

Predlog na podlagi člena 263 PDEU, s katerim se predlaga razglasitev ničnosti Sklepa Komisije C(2016) 2796 final z dne 11. maja 2016, s katerim je bila koncentracija v zvezi s prevzemom družbe Telefónica Europe plc s strani Hutchison 3G UK Investments Ltd razglašena za nezdružljivo z notranjim trgom (zadeva COMP/M.7612 – Hutchison 3G UK/Telefónica UK).

Izrek

1. Sklep Komisije C(2016) 2796 final z dne 11. maja 2016, s katerim je bila koncentracija v zvezi s prevzemom družbe Telefónica Europe plc s strani Hutchison 3G UK Investments Ltd razglašena za nezdružljivo z notranjim trgom (zadeva COMP/M.7612 – Hutchison 3G UK/Telefónica UK), se razglasi za ničnega.

2. Evropska komisija nosi svoje stroške in stroške družbe CK Telecoms UK Investments Ltd.

3. Združeno kraljestvo Velike Britanije in Severne Irske ter družba EE Ltd nosita svoje stroške.

(1) UL C 371, 10.10.2016.
C 220/32

Sodba Splošnega sodišča z dne 30. aprila 2019 – Ardalic in drugi/Svet

(Zadevi T-523/16 in T-542/16) (1)

(Javni uslužbenci - Uradniki - Pogodbeni uslužbenci - Reforma kadrovskih predpisov - Manj ugodna ureditev plačila pavšalnega nadomestila za potne stroške in povečanja letnega dopusta z dodatnimi dnevi dopusta na podlagi potovalnega časa - Povezava med dodelitvijo teh ugodnosti in statusom izseljenca - Ukinitev povračila letnih potnih stroškov in potovalnega časa)

(2019/C 220/41)

Jezik postopka: francoščina

Stranke

Tožeče stranke: Jakov Ardalic (Bruselj, Belgija) in 11 drugih strank, katerih imena so v prilogi k sodbi (zastopnika: S. Orlandi in T. Martin, avocats)

Tožena stranka: Svet Evropske unije (zastopniki: sprva M. Bauer in M. Veiga, nato M. Bauer in R. Meyer, agenti)

Intervenient v podporo tožene stranke: Evropski parlament (zastopnika: E. Taneva in M. Ecker, agenta)

Predmet

Predlogi na podlagi člena 270 PDEU za razglasitev ničnosti sklepov, s katerimi se toženim strankam od 1. januarja 2014 nista več priznala potovalni čas in povrnitev letnih potnih stroškov, da bi lahko ohranili povezanost s svojo izvorno državo.

Izrek

1. Zadevi T-523/16 in T-542/16 se za namene te sodbe združita.

2. Tožbe se zavrnejo.

3. Jakovu Ardalicu ter drugim uradnikom in uslužbencem Sveta Evropske unije, katerih imena so v prilogi, se naloži plačilo stroškov.

4. Evropski parlament nosi svoje stroške.

(1) UL C 448, 15.12.2014 (zadeva prvotno vpisana pri Sodišču za uslužbence Evropske unije pod številko F-100/14 in prenesena na Splošno sodišče Evropske unije 1. 9. 2016).
Sodba Splošnega sodišča z dne 14. decembra 2018 – GQ in drugi/Komisija

(Zadeva T-525/16) (1)

((Javni uslužbenci - Uradniki - Reforma Kadrovskih predpisov - Uredba (EU, Euratom) št. 1023/2013 - Vrste delovnih mest - Predhodna pravila o razvrstitvi med vrste delovnih mest - Člen 31 Priloge XIII h Kadrovskim predpisom - Strokovno-tehnični uslužbenec v prehodnem obdobju - Napredovanje na podlagi člena 45 Kadrovskih predpisov, ki je dovoljeno le med kariero, ki ustreza vrsti zasedenega delovnega mesta - Dostop do delovnega mesta „višji strokovno-tehnični uslužbenec“ (AST 10) izključno po postopku iz člena 4 in člena 29(1) Kadrovskih predpisov - Enako obravnavanje - Izguba upravičenosti do napredovanja v naziv AST 10 - Zaupanje v pravo))

(2019/C 93/53)

Jezik postopka: francoščina

Stranke

Tožeče stranke: GQ in sedem drugih tožečih strank, katerih imena so navedena v prilogi k sodbi (zastopnika: T. Bontinck in A. Guillerme, odvetnika)

Tožena stranka: Evropska komisija (zastopniki: sprva J. Currall in G. Gattinara, nato G. Gattinara in C. Berardis-Kayser in nazadnje G. Gattinara in G. Berscheid, agenti)

Intervenienta v podporo tožene stranke: Evropski parlament (zastopniki: sprva M. Dean in N. Chemaï, nato J. Steele, L. Deneys in J. Van Pottelberge, agenti), Svet Evropske unije (zastopniki: sprva M. Bauer in E. Rebasti, nato M. Bauer in R. Meyer, agenti)

Predmet

Predlog na podlagi člena 270 PDEU za razglasitev ničnosti sklepov Komisije, s katerimi je organ za imenovanja pri tej instituciji tožeče stranke razvrstil na delovno mesto „strokovno-tehnični uslužbenec v prehodnem obdobju“, zaradi česar so s 1. januarjem 2014 izgubili upravičenost do napredovanja v višji naziv, kakor je te sklepe potrdil navedeni organ 3. julija 2014, s čimer je zavrnil ugovore, ki so jih tožeče stranke vložile med 11. in 28. marcem 2014.

Izrek

1. Tožba se zavrne.

2. GQ in drugim uslužbencem Evropske komisije, katerih imena so navedena v prilogi, se naloži plačilo stroškov.

3. Evropski parlament in Svet Evropske unije nosita svoje stroške.

(1) UL C 7, 12.1.2015 (zadeva, sprva vpisana pri Sodišču za uslužbence Evropske unije pod številko F-111/14 in 1. septembra 2016 prenesena na Splošno sodišče Evropske unije).
Sodba Splošnega sodišča z dne 14. februarja 2019 – Belgija in Magnetrol International/Komisija

(Zadeva T-131/16 in T-263/16) (1)

(Državne pomoči - Shema pomoči, ki jo je izvedla Belgija - Sklep, s katerim je shema pomoči razglašena za nezdružljivo z notranjim trgom in za nezakonito ter s katerim je naloženo vračilo izplačane pomoči - Vnaprejšnje davčno stališče (tax ruling) - Oprostitev presežnega dobička - Davčna avtonomija držav članic - Pojem sheme pomoči - Nadaljnji izvedbeni ukrepi)

(2019/C 131/43)

Jezik postopka: angleščina

Stranke

Tožeča stranka v zadevi T-131/16: Kraljevina Belgija (zastopniki: sprva C. Pochet, M. Jacobs in J.-C. Halleux, nato C. Pochet in J.-C. Halleux, agenti, skupaj z M. Segura Catalán in M. Clayton, odvetnicama)

Tožeča stranka v zadevi T-263/16: Magnetrol International (Zele, Belgija) (zastopnika: H. Gilliams in J. Bocken, odvetnika)

Tožena stranka: Evropska komisija (zastopniki: sprva P.J. Loewenthal in B. Stromsky, nato P.J. Loewenthal in F. Tomat, agenti)

Intervenientka v zadevi T-131/16: Irska (zastopniki: sprva E. Creedon, G. Hodge in A. Joyce, nato K. Duggan, M. Browne in M. Joyce, in nazadnje M. Joyce in J. Quaney, agenti, skupaj s P. Gallagherjem, M. Collinsom, SC, B. Dohertyjem in S. Kingston, barristers)

Predmet

Predlog na podlagi člena 263 PDEU za razglasitev ničnosti Sklepa Komisije (EU) 2016/1699 z dne 11. januarja 2016 o shemi državne pomoči v zvezi z oprostitvijo presežnega dobička SA.37667 (2015/C) (ex 2015/NN), ki jo je izvedla Belgija (UL 2016, L 260, str. 61).

Izrek

1. Zadevi T-131/16 in T-263/16 se združita za izdajo te sodbe.

2. Sklep Komisije (EU) 2016/1699 z dne 11. januarja 2016 o shemi državne pomoči v zvezi z oprostitvijo presežnega dobička SA.37667 (2015/C) (ex 2015/NN), ki jo je izvedla Belgija se razglasi za ničen.

3. Evropska komisija nosi poleg svojih stroškov tudi stroške Kraljevine Belgije, vključno s stroški postopka za izdajo začasne odredbe, in stroške Magnetrol International.

4. Irska nosi svoje stroške.

(1) UL C 191, 30.5.2016.
Sodba Splošnega sodišča z dne 12. decembra 2018 – Syriatel Mobile Telecom/Svet

(Zadeva T-411/16) (1)

((Skupna zunanja in varnostna politika - Omejevalni ukrepi proti Siriji - Zamrznitev sredstev - Pravica do obrambe - Pravica do učinkovitega sodnega varstva - Obveznost obrazložitve - Očitna napaka pri presoji - Pravica do časti in ugleda - Lastninska pravica - Domneva nedolžnosti - Sorazmernost))

(2019/C 72/21)

Jezik postopka: franoščina

Stranki

Tožeča stranka: Syriatel Mobile Telecom (Joint Stock Company) (Damask, Sirija) (zastopnik: E. Ruchat, odvetnik)

Tožena stranka: Svet Evropske unije (zastopniki: sprva S. Kyriakopoulou, A. Vitro in G. Étienne, nato S. Kyriakopoulou, A. Vitro in V. Piessevaux ter nazadnje S. Kyriakopoulou in A. Vitro, agenti)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2016/850 z dne 27. maja 2016 o spremembi Sklepa 2013/255/SZVP o omejevalnih ukrepih proti Siriji (UL 2016, L 141, str. 125) in poznejših aktov za njegovo izvajanje, Sklepa Sveta (SZVP) 2017/917 z dne 29. maja 2017 o spremembi Sklepa 2013/255/SZVP o omejevalnih ukrepih proti Siriji (UL 2017, L 139, str. 62) in Sklepa Sveta (SZVP) 2018/778 z dne 28. maja 2018 o spremembi Sklepa 2013/255/SZVP o omejevalnih ukrepih proti Siriji (UL 2018, L 131, str. 16) v delu, v katerem se ti akti nanašajo na tožečo stranko.

Izrek

1. Tožba se zavrne.

2. Syriatel Mobile Telecom (Joint Stock Company) poleg svojih stroškov nosi stroške, ki jih je priglasil Svet Evropske unije.

(1) UL C 364, 3.10.2016.
Sodba Splošnega sodišča z dne 13. decembra 2018 – Haeberlen/ENISA

(Zadeva T-632/16) (1)

((Javni uslužbenci - Osebni prejemki - Letna prilagoditev osebnih prejemkov in pokojnin uradnikov in drugih uslužbencev - Uredbi (EU) št. 422/2014 in 423/2014 - Prilagoditev plač in pokojnin za leti 2011 in 2012 - Obveznost obrazložitve - Sorazmernost - Legitimno pričakovanje - Pravila o socialnem dialogu))

(2019/C 82/52)

Jezik postopka: francoščina

Stranke

Tožeča stranka: Thomas Haeberlen (Swisttal, Nemčija) (zastopniki: sprva L. Levi in A. Tymen, nato L. Levi in zatem L. Levi in C. Bernard-Glanz, odvetniki)

Tožena stranka: Agencija Evropske unije za varnost omrežij in informacij (zastopniki: A. Ryan, agent, skupaj z D. Waelbroeckom in A. Duron, odvetnikoma)

Intervenienta v podporo tožene stranke: Evropski parlament (zastopnici: E. Taneva in M. Ecker, agentki), Svet Evropske unije (zastopnika: M. Bauer in R. Meyer, agenta)

Predmet

Predlog na podlagi člena 270 PDEU, prvič, za razglasitev ničnosti odločbe ENISA z dne 21. oktobra 2015, s katero je bilo tožeči stranki naloženo plačilo 3 133,19 EUR zaradi uporabe prilagoditve v višini 0 % za leto 2011 na podlagi Uredbe (EU) št. 422/2014 Evropskega parlamenta in Sveta z dne 16. aprila 2014 o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo, z učinkom od 1. julija 2011 (UL 2014, L 129, str. 5), in prilagoditve v višini 0,8 % za leto 2012 na podlagi Uredbe (EU) št. 423/2014 Evropskega parlamenta in Sveta z dne 16. aprila 2014 o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo, z učinkom od 1. julija 2012 (UL 2014, L 129, str. 12), in drugič, za povrnitev nepremoženjske škode, ki naj bi tožeči stranki nastala zaradi te odločbe.

Izrek

1. Tožba se zavrne.

2. Thomas Haeberlen nosi svoje stroške in stroške, ki so nastali Agenciji Evropske unije za varnost omrežij in informacij (ENISA).

3. Svet Evropske unije in Evropski parlament nosita svoje stroške.

(1) UL C 410, 7.11.2016.
1.

Izvedbeni sklep Komisije (EU) z dne 20. junija 2016 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije, se razglasi za ničen v delu, v katerem nalaga — pavšalni popravek 25 % kar zadeva gozdnate pašnike „dehesa“ za leta zahtevka od 2010 do 2013; in — pavšalni popravek 10 % kar zadeva travinje, porasle z grmovjem, razglašene s strani „rejcev“ za leta zahtevka od 2010 do 2013.
Sodba Splošnega sodišča z dne 4. oktobra 2018 – Tataram/Komisija

(Zadeva T-546/16) (1)

(Javni uslužbenci - Uradniki - Prilagoditev osebnih prejemkov - Uredba (EU) št. 423/2014 - Plačilni list - Rok za vložitev tožbe - Prekluzija - Nedopustnost)

(2018/C 427/55)

Jezik postopka: francoščina

Stranke

Tožeča stranka: Marina Tataram (Luxembourg, Luksemburg) (zastopnika: sprva A. Salerno, nato F. Moyse, odvetnika)

Tožena stranka: Evropska komisija (zastopniki: sprva J. Currall in G. Gattinara, nato G. Gattinara in L. Radu Bouyon, agenti)

Intervenienta v podporo tožene stranke: Evropski parlament (zastopnici: E. Taneva in M. Ecker, agentki), Svet Evropske unije (zastopniki: sprva M. Bauer in M. Veiga, nato M. Bauer in R. Meyer, agenti)

Predmet

Predlog na podlagi člena 270 PDEU za razglasitev ničnosti odločbe o določitvi osebnega prejemka tožeče stranke za maj 2014, kot se je udejanjila v plačilnem listu za navedeni mesec, ki je bil tožeči stranki poslan 15. maja 2014 in ki naj bi bil prvi plačilni list, pri katerem je bila uporabljena Uredba (EU) št. 423/2014 Evropskega parlamenta in Sveta z dne 16. aprila 2014 o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo, z učinkom od 1. julija 2012 (UL 2014, L 129, str. 12).

Izrek

1. Tožba se zavrne.

2. Marini Tataram se naloži plačilo stroškov.

3. Evropski parlament in Svet Evropske unije nosita svoje stroške.

(1) UL C 178, 1.6.2015 (zadeva prvotno registrirana pri Sodišču za uslužbence Evropske unije pod številko F-42/15 in nato 1. septembra 2016 prenesena na Splošno sodišče Evropske unije).
Sodba Splošnega sodišča z dne 25. septembra 2018 – Švedska/Komisija

(Zadeva T-260/16) (1)

((EKJS in EKSRP - Izdatki, izključeni iz financiranja - Ločene neposredne pomoči - Pregledi na kraju samem - Daljinsko zaznavanje - Ocena dejavnikov tveganja - Korektivni ukrepi, ki jih mora sprejeti zadevna država članica - Ocena finančne škode - Sorazmernost))

(2018/C 408/59)

Jezik postopka: švedščina

Stranke

Tožeča stranka: Kraljevina Švedska (zastopniki: sprva L. Swedenborg, A. Falk, N. Otte Widgren, C. Meyer-Seitz in U. Persson, nato L. Swedenborg, A. Falk, in C. Meyer-Seitz, agenti)

Tožena stranka: Evropska komisija (zastopnika: D. Triantafyllou in K. Simonsson, agenta)

Intervenientka v podporo tožeče stranke: Češka republika (zastopnika: M. Smolek in J. Vláčil, agenta)

Predmet

Predlog na podlagi člena 263 PDEU za, primarno, razglasitev ničnosti Izvedbenega sklepa Komisije (EU) 2016/417 z dne 17. marca 2016 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (UL 2016, L 75, str. 16) v delu, v katerem se nanaša na ločene neposredne pomoči, izplačane Kraljevini Švedski, v skupnem znesku 8 811 286,44 EUR za leto zahtevka 2013, in podredno, za znižanje zneska navedenih ločenih neposrednih pomoči, izključenega iz financiranja, ki naj se določi na 1 022 259,46 EUR.

Izrek

1. Izvedbeni sklep Komisije (EU) 2016/417 z dne 17. marca 2016 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije se razglasi za ničen v delu, v katerem se nanaša na ločene neposredne pomoči, izplačane Kraljevini Švedski, v skupnem znesku 8 811 286,44 EUR za leto zahtevka 2013.

2. Evropski komisiji se naloži plačilo njenih stroškov in stroškov, nastalih Kraljevini Švedski.

3. Češka republika nosi svoje stroške.

(1) UL C 305, 22.8.2016.
1.

Sklep Komisije C(2016) 2417 final z dne 18. aprila 2016 v zvezi s postopkom izvajanja člena 20(4) Uredbe (ES) št. 1/2003, naslovljen na družbo České dráhy a.s. in na vsa podjetja, ki jih ta neposredno ali posredno obvladuje, s katerim jim je bilo odrejeno, naj se podredijo pregledu (zadeva AT.40156 – Falcon) se razglasi za ničen v delu, v katerem se nanaša na druge povezave kot na progo Praga–Ostrava in na drugo ravnanje kot na domnevno uporabo cen pod stroški.
C 328/45

Sodba Splošnega sodišča z dne 13. julija 2018 – Crédit agricole/ECB

(Zadeva T-758/16) (1)

((Ekonomska in monetarna politika - Bonitetni nadzor kreditnih institucij - Člen 4(1)(d) in (3) Uredbe (EU) št. 1024/2013 - Izračun količnika finančnega vzvoda - Zavrnitev ECB, da se tožeči stranki dovoli, da iz izračuna količnika finančnega vzvoda izključi izpostavljenosti, ki izpolnjujejo nekatere pogoje - Člen 429(14) Uredbe (EU) št. 575/2013 - Diskrecijska pravica ECB - Napačna uporaba prava - Očitna napaka pri presoji))

(2018/C 328/60)

Jezik postopka: francoščina

Stranke

Tožeča stranka: Crédit agricole SA (Montrouge, Francija) (zastopnici: A. Champsaur in A. Delors, avocats)

Tožena stranka: Evropska centralna banka (zastopniki: K. Lackhoff, R. Bax, G. Bassani in C. Olivier, agenti, skupaj s H.-G. Kamannom in F. Louisom, avocats)

Intervenientka v podporo tožene stranke: Republika Finska (zastopnik: S. Hartikainen, agent)

Predmet

Predlog na podlagi člena 263 PDEU za razglasitev ničnosti odločbe ECB ECB/SSM/2016-969500TJ5KRTCJQWXH05/165 z dne 24. avgusta 2016, sprejete na podlagi člena 4(1)(d) in člena 10 Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na ECB (UL 2013, L 287, str. 63), in člena 429(14) Uredbe (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (UL 2013, L 176, str. 1, popravka v UL 2013, L 208, str. 68, in UL 2013, L 321, str. 6).

Izrek

1. Odločba Evropske centralne banke (ECB) ECB/SSM/2016-969500TJ5KRTCJQWXH05/165 z dne 24. avgusta 2016 se razglasi za nično.

2. ECB se naloži plačilo stroškov.

3. Republika Finska nosi svoje stroške.

(1) UL C 6, 9.1.2017.
Zadeva T-675/16: Sodba Splošnega sodišča z dne 15. maja 2018 – Wirecard/EUIPO (mycard2go) (Znamka Evropske unije — Prijava besedne znamke Evropske unije mycard2go — Absolutni razlog za zavrnitev — Opisnost — Člen 7(1)(b) in (c) Uredbe (ES) št. 207/2009 (postal člen 7(1)(b) in (c) Uredbe (EU) 2017/1001) — Obveznost obrazložitve — Člen 75, prvi stavek, Uredbe št. 207/2009 (postal člen 94, prvi stavek, Uredbe 2017/1001))

Sodba Splošnega sodišča z dne 15. maja 2018 – Wirecard/EUIPO (mycard2go)

(Zadeva T-675/16) ( 1 )

„(Znamka Evropske unije — Prijava besedne znamke Evropske unije mycard2go — Absolutni razlog za zavrnitev — Opisnost — Člen 7(1)(b) in (c) Uredbe (ES) št. 207/2009 (postal člen 7(1)(b) in (c) Uredbe (EU) 2017/1001) — Obveznost obrazložitve — Člen 75, prvi stavek, Uredbe št. 207/2009 (postal člen 94, prvi stavek, Uredbe 2017/1001))“

Stranki

Tožeča stranka: Wirecard AG (Aschheim, Nemčija) (zastopnik: A. Bayer, odvetnik)

Tožena stranka: Urad Evropske unije za intelektualno lastnino (zastopnik: D. Hanf, agent)

Predmet

Tožba zoper odločbo četrtega odbora za pritožbe pri EUIPO z dne 21. julija 2016 (zadeva R 282/2016-4) v zvezi z zahtevo za registracijo besednega znaka mycard2go kot znamke Evropske unije.

Izrek

1. Odločba četrtega odbora za pritožbe pri Uradu Evropske unije za intelektualno lastnino (EUIPO) z dne 21. julija 2016 (zadeva R 282/2016-4) se razveljavi.

2. Tožba se v preostalem zavrne.

3. EUIPO nosi svoje stroške in naloži se mu plačilo stroškov, ki jih je priglasila tožeča stranka, vključno z nujnimi izdatki, priglašenimi v zvezi s postopkom pred tem uradom.

( 1 ) UL C 410, 7.11.2016.
SL Uradni list Evropske unije C 152/30

Sodba Splošnega sodišča z dne 14. marca 2018 – Crocs/EUIPO – Gifi Diffusion (Čevlji)

(Zadeva T-651/16) (1)

((Model Skupnosti - Postopek za ugotovitev ničnosti - Registrirani model Skupnosti, ki predstavlja čevelj - Prejšnji model Skupnosti - Razlog za ničnost - Neobstoj novosti - Razkritje pred datumom prednostne pravice - Preučitev dejstev po uradni dolžnosti - Dodatni dokazi, predloženi pri odboru za pritožbe - Členi 5, 7 in 63(2) Uredbe (ES) št. 6/2002))

(2018/C 152/36)

Jezik postopka: angleščina

Stranke

Tožeča stranka: Crocs, Inc. (Niwot, Kolorado, Združene države) (zastopniki: H. Seymour, L. Cassidy, J. Guise in D. Knight, solicitors, N. Hadjadj Cazier, M. Berger in H. Haouideg, odvetniki)

Tožena stranka: Urad Evropske unije za intelektualno lastnino (zastopnik: J. Ivanauskas, agent)

Druga stranka pred odborom za pritožbe, intervenientka v postopku pred Splošnim sodiščem: Gifi Diffusion (Villeneuve-sur-Lot, Francija) (zastopnica: C. de Chassey, odvetnica)

Predmet

Tožba zoper odločbo tretjega odbora za pritožbe pri EUIPO z dne 6. junija 2016 (zadeva R 853/2014-3) v zvezi s postopkom za ugotovitev ničnosti med družbama Gifi Diffusion in Crocs.

Izrek

1. Tožba se zavrne.

2. Družbi Crocs, Inc. se poleg njenih stroškov naložijo stroški, nastali Uradu Evropske unije za intelektualno lastnino (EUIPO) in družbi Gifi Diffusion v postopku pred Splošnim sodiščem.

(1) UL C 410, 7.11.2016.